《感怀十七首 其十二》
清代·陈恭尹

太息复太息，百年同木石。富贵比春华，一落谁相识。

不如求令名，高誉流丹青。丹青虽可慕，人命如朝露。

一身尚不存，令名亦何附。不如齐死生，无我亦无名。

诚恐朽落时，亦与木石并。百足既怜夔，蝮蛇复怜风。

是非百年内，展转何能穷。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。